b'\n_START_ARTICLE_\nEvgeroik\n_START_PARAGRAPH_\nEvgeroiki\xc2\xa0(prvotno, "eugr\xc3\xa9gorique" ali "evgregorik"), znani tudi kot budnost spodbujajo\xc4\x8de u\xc4\x8dinkovine, so skupina\xc2\xa0zdravil, ki spodbujajo budnost\xc2\xa0in pozornost.\xc2\xa0V\xc2\xa0medicini se uporabljajo za zdravljenje nekaterih motenj spanja, kot sta\xc2\xa0prekomerna dnevna zaspanost in narkolepsija.\xc2\xa0Na splo\xc5\xa1no naj bi imeli zelo majhen\xc2\xa0zasvojitveni potencial._NEWLINE_Prototipni\xc2\xa0evgeroik je modafinil; drugi\xc2\xa0dve bolj znani u\xc4\x8dinkovini iz te skupine sta \xc5\xa1e\xc2\xa0adrafinil in armodafinil. Za modafinil in armodafinil je bilo ugotovljeno, da delujeta kot selektivna, \xc5\xa1ibka, atipi\xc4\x8dna zaviralca ponovnega privzema dopamina. Adrafinil je predzdravilo\xc2\xa0modafinila in ima zato enak mehanizem delovanja\xc2\xa0kot modafinil.'